עליזה אולמרט

עליזה אולמרט (נולדה ב-10 בספטמבר 1946) היא אמנית, מחזאית, תסריטאית וסופרת ישראלית, רעיית ראש ממשלת ישראל ה-12 אהוד אולמרט.

ביוגרפיה

עליזה ריכטר נולדה במחנה העקורים אשווגה באשווגה שבגרמניה להורים ניצולי שואה, ועלתה עם משפחתה לישראל בשנת 1949. גדלה ברמת גן ובחולון, בוגרת תיכון ע"ש קוגל. בשנים 1964–1966 שירתה בצה"ל כמדריכה בבה"ד 12. לאחר מכן למדה עבודה סוציאלית באוניברסיטה העברית בירושלים (1970) ועבדה בשנים 1970 - 1974 כעובדת סוציאלית במועצה האזורית מטה יהודה. עד שנת 1980 עבדה בפיתוח מרכזים להשמת ילדים עבור משרד החינוך. בשנים 1985 - 1987 למדה באקדמיה לאמנות ועיצוב בצלאל, במגמת עיצוב סביבתי. מתקופת לימודיה ואילך הציגה תערוכות יחיד של יצירות צילום, ציור ואמנות פלסטית.

בתקופת כהונתו של אולמרט כראש ממשלה, עבדה במשך 11 חודשים בחברת ר.א.מ.ג.א. ניהול ואחזקות של אבי נאור, וקיבלה שכר של 240 אלף ש"ח.

מתוקף מעמדה הציבורי כאשת שר ובהמשך כאשת ראש הממשלה, ישבה בראש אור שלום וארגון "הסדנה", והייתה חברת הנהלה בעמותת "טללים". כאשת ראש הממשלה קידמה נוער בסיכון ולפיתוח אוכלוסיות בגיל הרך. במסגרת זו הייתה בין היוזמות העיקריות של תוכנית התחלה טובה - שמטרתה להרחיב באופן ניכר את הטיפול בנוער ובילדים הנמצאים בסיכון, תוך השקעת קרוב למחצית מהמשאבים בתוכניות לילדים בגיל הרך.

חיים אישיים 
לעליזה ואהוד אולמרט ארבעה ילדים, מיכל אולמרט, דנה אולמרט, איש העסקים שאול אולמרט, אריאל אולמרט וכן שולה, אותה אימצו בעקבות ביקורה בפנימייה לילדים בסיכון.

מיצירותיה
 פנטזיה לפסנתר, מחזה, הועלה בתיאטרון הקאמרי. בימוי גדליה בסר, תפאורה ירז'י קוברסקי, מוזיקה עודד זהבי - הוצג ביוני 1994; וכן בתיאטרון היילברון.
 מבחן מגן, דרמה, הוקרנה בטלוויזיה הישראלית.
 שם נרדף, דרמה (בשיתוף עם סביון ליברכט), הוקרנה בטלוויזיה הישראלית
 פרוסה של ים, רומן בהוצאת זמורה, עוסק בדילמות מורכבות בחיי אדם.
 שפת קיר, אלבום ציורי גרפיטי (בשיתוף עם גיל הראבן), הוצאת ידיעות אחרונות, 2007.

לקריאה נוספת
אילן בן עמי, האישה שאיתו: חייהן הפרטיים והציבוריים של נשות ראשי הממשלה בישראל, הוצאת מטר, 2010. עליזה אולמרט, עמ' 259–275.

קישורים חיצוניים

 
 
 
 
 
 
 
 
 ארלקראיה אבנרי, עליזה אולמרט בארץ הפלאות. אריה אבנרי דן ביושרה של גברת אולמרט, חדשות מחלקה ראשונה
 ראיון עם עפרה בייקל לאחר הניצחון בבחירות 2006

הערות שוליים

בני זוג של ראשי ממשלת ישראל
עליזה
מחזאיות ישראליות
מחזאים ישראלים
ישראליות ילידות גרמניה
ישראלים ילידי גרמניה
עולות לאחר קום המדינה: 1948–1950
עולים לאחר קום המדינה: 1948–1950
בוגרות תיכון קוגל
בוגרי תיכון קוגל
בוגרות האוניברסיטה העברית בירושלים
בוגרי האוניברסיטה העברית בירושלים
פעילות חברתיות ישראליות
פעילים חברתיים ישראלים
אהוד אולמרט
עובדות סוציאליות ישראליות
עובדים סוציאליים ישראלים
ציירות ישראליות
ציירים ישראלים
בני זוג של ראשי עיריות בישראל
בנות זוג של שרי ממשלת ישראל
בני זוג של חברי הכנסת
בני זוג של שרי ממשלת ישראל
ישראליות שנולדו ב-1946
ישראלים שנולדו ב-1946